Diari Oficial de la Generalitat Valenciana


Sumari del DOGV 8113, del 25-08-2017 (2017/7582)

RESOLUCIÓ de 21 d'agost de 2017, de la Vicepresidència i Conselleria d'Igualtat i Polítiques Inclusives, per la qual s'incrementen els crèdits que han de finançar les ajudes convocades mitjançant la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions per al desenvolupament de programes i serveis de promoció de l'autonomia de persones amb diversitat funcional (S7145).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8113

Data del DOGV
:   25-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7582


Data del document
:   21-08-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 d'agost de 2017, de la Vicepresidència i Conselleria d'Igualtat i Polítiques Inclusives, per la qual s'incrementen els crèdits que han de finançar les ajudes convocades mitjançant la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions per al desenvolupament de programes i serveis de promoció de l'autonomia de persones amb diversitat funcional (S7145). [2017/7582]  
  
Mitjançant l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), es regulen en el títol II, capítol III, les bases per a la concessió de subvencions per al desenvolupament de programes i serveis de promoció d'autonomia de persones amb diversitat funcional.  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es va publicar en el Diari Oficial Generalitat Valenciana de 31 de març de 2017, número 8012, la Resolució de 24 de març de 2017, de la Vicepresidència i Conselleria d'Igualtat i Polítiques Inclusives, per la que es dóna publicitat als crèdits i línies de subvenció que han de finançar les subvencions regulades en l'Ordre d'1/2016.  
  
Atès que hi ha disponibilitat pressupostària per import de 651.239,32 euros, en la línia S7145 «Programes per a la promoció de l'autonomia personal» que gestiona aquestes ajudes, i tenint en compte que han quedat sol·licituds sense atendre per falta de crèdit, es fa necessari incrementar l'import d'aquestes ajudes i, en aplicació del que disposa l'article 9.2 de l'Ordre 1/2016, escau donar publicitat a l'increment esmentat, sense necessitat d'una nova convocatòria.  
En virtut d'això, i fent ús de les facultats que em confereixen l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 7967, 27.01.2017), resolc:  
  
Primer  
Incrementar la quantia dels crèdits destinats a finançar les ajudes convocada per Resolució de 30 de desembre de 2016 (DOGV 7958, 16.01.2017), de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2017 les subvencions per al desenvolupament de programes i serveis de promoció de l'autonomia de persones amb diversitat funcional, en la línia de subvenció que es relaciona, amb càrrec al programa pressupostari 313.40 «Diversitat Funcional».  
Denominació: Programes per a la promoció de l'Autonomia Personal  
Línia de subvenció: S7145  
Consignació pressupostària inicial: 3.256.196,60 -  
Consignació pressupostària actual: augment de 651.239,32 ?, passant de 3.256.196,60 - a 3.907.435,92 ?.  
Procedència i quantia dels fons:  
Propis no condicionats: 3.907.435,92 -  
  
Segon  
Publicar la present resolució en el Diari Oficial de la Generalitat Valenciana.  
  
València, 21 d'agost de 2017.- La vicepresidenta del Consell i consellera d'Igualtat i Polítiques Inclusives, p. s. (R 28.06.2017, de la Vicepresidència i Conselleria d'Igualtat i Polítiques Inclusives), el secretari autonòmic d'Inclusió i de l'AgènciaValenciana de la Igualtat: Alberto Ibáñez Mezquita.